ગઈ કાલે રમેલી ૭૫ રનની ઇનિંગ્સની સાથે જ વિરાટ કોહલી આઇપીએલની એક સિઝનમાં સૌથી વધુ રન બનાવનારો બેટ્સમેન બની ગયો છે. વિરાટના નામે હવે એક જ સિઝનમાં સૌથી વધુ ૭૫૨ રન નોંધાઈ ગયા છે. વિરાટ પહેલાં એક સિઝનમાં સૌથી વધુ ૭૩૩ રન બનાવવાનો રેકોર્ડ ક્રિસ ગેલ અને માઇકલ હસીના નામે હતો. ગેલે વર્ષ ૨૦૧૨માં આરસીબી તરફથી રમતા ૧૫ ઇનિંગ્સમાં અને હસીને વર્ષ ૨૦૧૩માં ૧૭ ઇનિંગ્સમાં ચેન્નઈ તરફથી રમતા આ કમાલ કરી હતી. વિરાટે આ બંને બટ્સમેનોથી બહુ જ ઓછી એટલે કે ૧૨ ઇનિંગ્સમાં જ ૭૫૨ રન ફટકારી દીધા છે, જેમાં તેણે ત્રણ સદી અને પાંચ અર્ધસદી ફટકારી છે.